**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 617**

от заседание на Общинския съвет,

проведено на 28.10.2021 г., Прот. № 39

**ОТНОСНО:**Даване на съгласие за продажба, чрез публичен търг с тайно наддаване, на недвижим имот, представляващ поземлен имот с идентификатор 65766.417.139, с адрес гр. Свищов, местност „Стъклен“

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 35, ал. 1 от Закона за общинската собственост (ЗОС), чл. 74 изречение второ от Закона за собствеността (ЗС), чл. 26 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-1593/13.10.2021 г. от дирекция „Управление на собствеността и стопански дейности“, и предложение с Вх. № 1113/18.10.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**І.**Дава съгласие **за продажба, чрез публичен търг с тайно наддаване, на недвижим имот**, актуван с Акт за частна общинска собственост Акт № 9148/07.10.2021 г., вписан в Службата по вписванията – гр. Свищов (вх. № 2656/08.10.2021 г., акт № 174, том 8), представляващ поземлен имот с идентификатор 65766.417.139 (шест пет седем шест шест точка четири едно седем точка едно три девет), с площ 815 кв. м. (осемстотин и петнадесет квадратни метра), с начин на трайно ползване: Друг вид трайно насаждение, предназначение на територията: земеделска, категория на земята при неполивни условия: 6 (шеста), предишен идентификатор: няма, номер по предходен план: 360210, местност „Стъклен“ по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, последно изменение на кадастралната карта и кадастралните регистри, засягащо поземления имот е от 14.10.2020 г., при граници: 65766.417.138, 65766.417.137, 65766.417.190, 65766.417.116, 65766.417.140, **при начална тръжна цена – 751.00 лв. (седемстотин петдесет и един лева), без ДДС,** представляваща пазарната цена, определена от оценител на имоти по реда на чл. 41, ал. 2 от ЗОС на недвижимия имот.

**ІІ.**В изпълнение на Решението по т. I, възлага на Кмета на община Свищов да предприеме необходимите действия по реда на ЗОС и НРПУРСОС.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-1593/13.10.2021 г. от дирекция „Управление на собствеността и стопански дейности“ е сведена информация относно постъпило инвестиционно намерение (рег. индекс № 26-00-769/04.10.2021 г.) от Р. М. К., живущ в гр. С., ул. „\*\*\*“ № \*, вх. \*, ет. \*, ап. \*, с което e проявен интерес относно закупуване на имот с идентификатор 65766.417.139 (частна общинска собственост), находящ се в гр. Свищов, местност „Стъклен“ по кадастрална карта и кадастрални регистри. В същото се моли, при съгласие от страна на Община Свищов, да бъде започната процедура за продажба на посочения имот. Лицето е платило такса в размер на 20 лв. в полза на Община Свищов с основание: Молба за започване на производство по продажба на общински имот.

Обектът на инвестиционното намерение представлява поземлен имот с идентификатор 65766.417.139 (шест пет седем шест шест точка четири едно седем точка едно три девет), с площ 815 кв. м. (осемстотин и петнадесет квадратни метра), с начин на трайно ползване: Друг вид трайно насаждение, предназначение на територията: земеделска, категория на земята при неполивни условия: 6 (шеста), предишен идентификатор: няма, номер по предходен план: 360210, местност „Стъклен“ по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, последно изменение на кадастралната карта и кадастралните регистри, засягащо поземления имот е от 14.10.2020 г., при граници: 65766.417.138, 65766.417.137, 65766.417.190, 65766.417.116, 65766.417.140.

След постъпване на инвестиционното намерение е извършена документална проверка, както следва:

За имот стар № 360210 няма документи за предоставяне за ползване и няма подадено заявление за придобиване право на собственост от правоимащ ползвател в законноустановения срок.

С Плана на новообразуваните имоти за земеделски земи, предоставени за ползване въз основа на актовете по параграф 4 от ПЗР на ЗСПЗЗ на к.е. 78 и 80 в местността „Стъклен“, одобрен със Заповед № СА-02-11-2 от 08.02.2011 г. на Областен управител Велико Търново за имот № 360210 е образуван нов поземлен имот 65766.417.139. В регистъра на новообразуваните имоти за масиви 78 и 80 за имот 65766.417.139 е записан „стопанисва община“. За ПИ 65766.417.139 не фигурира ползвател в списъка на ползвателите, имащи право да закупят земя, както и за бивш собственик е записано „неустановен собственик“.

Имотът е актуван с Акт за частна общинска собственост № 9148/07.10.2021 г., вх. рег. 2656, том 8, акт № 174, вписан на 08.10.2021 г. в Служба по вписванията - гр. Свищов.

Данъчната му оценка е 137.80 лв. (сто тридесет и седем лева, осемдесет стотинки) съгласно удостоверение (изх. № 5408002256/07.10.2021 г.).

Имотът, обект на инвестиционното намерение, не се обработва и заявителят желае да закупи имота, с цел облагородяване на района.

Продажбата на имот, частна общинска собственост се извършва чрез публичен търг или публично оповестен конкурс, по пазарна цена, определена от оценител на имоти по реда на чл. 41, ал. 2 от ЗОС, след решение на общински съвет.

**Продажбата на същия е необлагаема сделка по ЗДДС (Имотът е земеделска земя). Същата е законово реализируема** на основание чл. 34, ал. 4 и чл. 35, ал. 1 от Закона за общинската собственост (ЗОС) и чл. 26 от Наредбата за реда за придобиване, управление и разпореждане със собствеността на община Свищов (НРПУРСОС), **след решение на Общински съвет**.

Съгласно изготвена експертна оценка, справедливата пазарна стойност на имота е 751.00 лв. (седемстотин петдесет и един лева), без ДДС.

С оглед на постъпилото инвестиционно намерение, както и с оглед на включването на имота като обект с пореден номер № 80, от точка А, на раздел ІІІ на „Годишна програма за управление и разпореждане с имоти, общинска собственост през 2021 година”, приета с Решение № 394/25.02.2021 г., Протокол № 25 на Общински съвет - Свищов, с горепосочената докладна записка е изложено становище, че **продажбата на въпросния имот е необлагаема сделка по ЗДДС (Имотът е земеделска земя), като същата е законово възможна** **чрез публичен търг или публично оповестен конкурс.**

Като допълнителен мотив, продажбата е дефинирана като приходоизточник за общинския бюджет за 2021 г.

В заседанието участват 29 общински съветници.

Гласували “За” – 29, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/